觀三疊泉
作者：劉過
朝代：宋

paragraphs: 五老峰北嵯峩顛，龍泉三疊來自天。
只因開闢便有此，山雲蔽護經歲年。
一朝何事失扃鐍，樵者得之人共傳。
欲往從之人憚遠，險溪絕壑窮攀緣。
初疑霜崩湧天谷，翻若雲奔不岩宿。
散爲飛風颺輕煙，垂似銀絲貫珠玉。
隨風變態難盡名，觀者洞駭心與目。
清寒侵袂心益爽，清甘熨齒手屢掬，我欲攬之作玉虹。
似開九丈錦屏風，有若插碧金芙蓉。
笑騎揮斥凌太空，窮源直到天河東。